Diari Oficial de la Generalitat Valenciana


Sumari del DOGV 5284, del 20-06-2006 (2006/7309)

Informació pública del projecte de pla parcial de la unitat d'execució 01-UE-I (B).
-----------------------------------------------------------------------------------

### Dades del document

Número de DOGV
:   5284

Data del DOGV
:   20-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7309


Organisme emissor
:   Ajuntament de Castelló de la Plana

Tipus de document
:   Anunci

Informació pública del projecte de pla parcial de la unitat d'execució 01-UE-I (B). [2006/A7309]  
La Junta de Govern Local, en data de 5 de maig de 2006, va adoptar l'acord següent:  
«Vist l'expedient que s'està tramitant per a aprovar el projecte del pla parcial de la unitat d'execució 01-UE-I(B), de caràcter industrial, situada entre la ronda Sud, la carretera d'Almassora i el camí Pi Gros, i els següents  
Antecedents  
1. En data 1 d'abril de 2004 l'Ajuntament en ple va aprovar definitivament el programa d'actuació integrada de la unitat d'execució 01-UE-I(B), i es va adjudicar el seu desenvolupament a la mercantil Caspronave Tres, SL.  
2. En la seua condició d'agent urbanitzador, la citada mercantil va presentar en data 17 de febrer de 2006 un pla parcial de la unitat d'execució 01-UE-I(B) i,  
Tenint en compte que:  
I. L'article 88.1 de la Llei Urbanística Valenciana permet que els particulars promoguen plans en desplegament d'un programa de què siguen adjudicataris.  
II. Dels articles 90.2 i 83.2.a de la Llei Urbanística Valenciana es desprén que el pla parcial haurà de ser sotmés a informació pública durant el termini d'un mes, anunciada en el Diari Oficial de la Generalitat i en un periòdic d'àmplia difusió en la localitat.  
III. El pla parcial presentat introdueix un increment de la superfície de la zona verda prevista pel Pla General per a adequar-la a les condicions de l'estudi d'inundabilitat de la unitat d'execució 01-UE-I(B), aprovat per Resolució del conseller de Territori i Habitatge de 21 de novembre de 2003 i que forma part del programa d'actuació integrada de la referida unitat d'execució. En conseqüència, l'instrument d'ordenació proposat millora la capacitat de servei de l'esmentat espai, que constitueix una zona d'emmagatzemament temporal de les aigües de pluja, per la qual cosa es compleix un dels fins establits per l'article 72.1 de la Llei Urbanística Valenciana. Així mateix, s'ha justificat el compliment dels estàndards urbanístics a què es refereix l'annex al Reglament de Planejament de la Comunitat Valenciana, o si escau, de les circumstàncies que exclouen l'obligatorietat de la seua exigència.   
IV. L'article 101.2 de la Llei Urbanística Valenciana preveu que l'acte administratiu pel qual es sotmet a informació pública un pla determinarà la suspensió de l'atorgament de llicències en aquelles àrees afectades pel planejament exposat al públic, les noves determinacions de les quals suposen modificació del règim urbanístic vigent.   
V. L'article 127.1.c de la Llei 7/1985, de 2 d'abril, Reguladora de les Bases del Règim Local, determina que la Junta de Govern Local, aprovarà els projectes dels instruments d'ordenació urbanística l'aprovació definitiva dels quals corresponga al Ple, per la qual cosa li competeix també acordar la seua exposició al públic.  
Per tot això, vistos els informes emesos per l'arquitecta municipal i el cap del Negociat de Gestió Urbanística, així com els preceptes mencionats, s'acorda:  
Primer. Aprovar el projecte de pla parcial de la unitat d'execució 01-UE-I(B), situada entre la ronda Sud, la carretera d'Almassora i el camí Pi Gros, visat amb el número 2006/1590-1/2 i promogut per la mercantil Caspronave Tres, SL.  
Segon. Exposar al públic el pla parcial de la unitat d'execució 01-UE-I(B) en un periòdic d'àmplia difusió en la localitat i en el Diari Oficial de la Generalitat durant el termini d'un mes a efectes d'al·legacions, i suspendre l'atorgament de les llicències d'activitat, parcel·lació, edificació i demolició en l'àmbit afectat.»  
La qual cosa es fa pública per a general coneixement i s'adverteix, alhora, que durant el termini d'un mes des d'aquesta publicació, els qui estigueren interessats podran consultar l'expedient (de 09.00 a 14.00 hores, de dilluns a divendres, en l'Agència de Desenvolupament Urbanístic situada en l'avinguda Germans Bou número 16, 3r) i presentar-hi les al·legacions que creguen convenients; i a més, se significa que la suspensió a què es refereix el número 2 anterior produirà efectes a partir de la publicació d'aquest anunci en el Diari Oficial de la Generalitat Valenciana.  
Castelló de la Plana, 22 de maig de 2006.. L'alcalde: Alberto Fabra Part.